ร้านอาหารเหนืออีกร้าน ได้กดไลค์เพจใน FB มาซักพักแล้ว ในวันนี้ก็ถือว่าเป็นโอกาสดีที่ได้ลองมาชิม เพราะตามความเชื่อวันนี้คือวันปากปี๋ หรือวันเริ่มต้นปีใหม่เมือง ต้องกินขนุน อาหารที่สั่งในวันนี้เลยเป็นแกงขนุน กับตำขนุน และลาบคั่ว ร้านนี้อยู่ใกล้บ้านด้วย และเปิดพอดี สำหรับคนเหนือพลัดถิ่น ไม่ผิดหวังค่ะ รสชาติเหมือนกลับไปกินที่บ้านเลย ราคาก็ไม่ได้แพงมากเทียบกับรสชาติแล้วไม่เสียดายเงินแน่นอน ร้านตั้งอยู่ริมถนน เป็นห้องแถว ติดแอร์นะคะ หาไม่ยาก จอดรถริมถนนได้เลย